
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 622-11/2015
Előterjesztést készítette: Katus Norbert alpolgármester
Előterjesztés elkészítésének időpontja: 2015. február 13.
Előterjesztést véleményezi: PVB
Döntés módja: nyílt szavazás, egyszerű szótöbbség

Mellékletek: szerződéstervezet (előterjesztéshez csatolva)
E L Ő T E R J E S Z T É S

Sülysáp Város Önkormányzata Képviselő-testületének

2015. február 19-én tartandó munkaterv szerinti ülésére

11. napirendhez

Tárgy: HelpyNet közösségi bűnmegelőzési rendszer bevezetése
Tisztelt Képviselő-testület!
A HelpyNet Kft. januárban megkereste önkormányzatunkat, és figyelmünkbe ajánlotta a HelpyNet közösségi bűnmegelőzési rendszerét, amelynek lényege egy okostelefon-alkalmazás, amely a településen létrehozott beavatkozási egységek és a programot használó lakosok között teremt azonnali segítséghívó kapcsolatot.

A jelenleg Androidra és IOS-re letölthető ingyenes program három alapvető, az azonnali segítséghívó, a „gyanús alakok a környéken”, valamint az egészségügyi riasztás funkcióval bír. A bajba jutott személy egy gombnyomással leadhatja a vészjelzést, amiről az ő telefonján beállított beavatkozók azonnali telefonos (HelpyNet-es) riasztást, valamint sms-es értesítést kapnak, ami tartalmazza a segítséget hívó telefonszámát, valamint GPS pozícióját. Ezen felül a gyanús alakok jelzésének lehetőségével gyakorlatilag egy közösségi figyelőhálózat alakítható ki, ami a bűnmegelőzés szempontjából is kedvező tendenciákat eredményezhet.

A HelpyNet része egy ún. vezetési irányító rendszer (VIR), amely egy internetes felületen a beavatkozó egységek szerkesztését, azok valósidejű mozgáskövetését, statisztikák készítését és egyéb műveleteket is lehetővé tesz. 

Az okostelefonos program jelenleg is ingyen használható pl. családtagok között (a szülő beállíthatja magát értesítendő személynek a gyermek telefonján), de nyilván úgy lenne igazán hasznos a sülysápiak számára, ha a VIR, illetve a helyi beavatkozó egységek is működnének.

A rendszer költsége egy évig 41 000 Ft/hó, és 6 havi előrefizetés esetén egy havi díjat elengednek.

Javaslom, hogy rendeljük meg a HelpyNet rendszert, alakítsuk ki a helyi beavatkozói egységeket, és a teszteléseket, a bevezető időt követően tervezett formában publikáljuk a lakosok felé is.
…/2015. (II.19.) ÖKT határozati javaslat

Sülysáp Város Önkormányzat Képviselő-testülete 

1./ úgy dönt, hogy Sülysápot csatlakoztatni kívánja a HelpyNet rendszerhez,

2./ a csatlakozás költségeit és a működtetés díját a költségvetésben biztosítja,

3./ felkéri és felhatalmazza a polgármestert a szükséges intézkedések megtételére, és a lakosság minél szélesebb körű tájékoztatásának biztosítására.
Határidő: 1-2./ azonnal, 3./ 2015. április 30.
Felelős: polgármester
Sülysáp, 2015. február 12.

Horinka László s.k.

polgármester

Láttam!

Sülysáp, 2015. február 13.
Tóth Krisztina s.k.

jegyző

